සමස්ත සිසුන් සංඛ්‍යාව 200 ට වැඩි පාසල්වල දෙක ශ්‍රේණිය සඳහා සෑම අඟහාරුවාදාත්, තුන ශ්‍රේණිය සඳහා සෑම බදාදාත්, හතර ශ්‍රේණිය සඳහා බ්‍රහස්පතින්දා සහ සිකුරාදාත් පාසල් පැමිණිය යුතුයි.එසේම සිසුන් සංඛ්‍යාව 200 ට වැඩි ද්විතියික පාසල්වල හත ශ්‍රේණිය සඳහා අඟහරුවාදාද, අට ශ්‍රේණිය සඳහා බදාදාද, 9 ශ්‍රේණිය සඳහා බ්‍රහස්පතින්දා සහ සිකුරාදා යන දිනවලදී ද පාසල් පැවැත්වෙනු ඇති.කෙසේ වෙතත් සමස්ත සිසුන් සංඛ්‍යාව 200 ට අඩු පාසල්වල මෙම ක්‍රමවේදය භාවිත නොවන අතර එම පාසල්වල සාමාන්‍ය පරිදි සියලු ශ්‍රේණි සඳහා අධ්‍යයන කටයුතු ක්‍රියාත්මකයි.මේ අතර පාසල් යළි ඇරඹීමත් සමඟ පාසල් සිසුන් සෞඛ්‍ය උපදෙස් කෙරෙහි වැඩි උනන්දුවකින් කටයුතු කළ යුතු බව සෞඛ්‍ය අමාත්‍යාංශය ප්‍රකාශ කළා.